บัวหลวงหยุดรับซื้อขายกองทอง11ก.ย.
กองทุนบัวหลวง BGOLD และ BGOLDRMF หยุดรับคำสั่งซื้อขายวันที่ 11 ก.ย.นี้ เหตุวันเลือกตั้งของสิงคโปร์
6 ก.ย. 2558

กองทุนบัวหลวง BGOLD และ BGOLDRMF หยุดรับคำสั่งซื้อขายวันที่ 11 ก.ย.นี้ เหตุวันเลือกตั้งของสิงคโปร์  
น.ส.วิภารัตน์ เสร็จกิจ รองกรรมการผู้จัดการ Product Management บริษัทหลักทรัพย์จัดการกองทุนรวม (บลจ.) บัวหลวง เปิดเผยว่า วันศุกร์ที่ 11 ก.ย. 2558 นี้ จะเป็นวันเลือกตั้งภายในประเทศสิงคโปร์ ซึ่งทางการประกาศให้เป็นวันหยุดทำการเพิ่ม 1 วัน บริษัทจึงขอแจ้งวันหยุดทำการซื้อ ขายคืนและสับเปลี่ยนหน่วยลงทุนเพิ่มเติมของกองทุนเปิดบัวหลวงโกลด์ฟันด์ (BGOLD) และกองทุนเปิดบัวหลวงโกลด์เพื่อการเลี้ยงชีพ (BGOLDRMF) 
สำหรับนโยบายการลงทุนของกองทุน BGOLD และกองทุน BGOLDRMF จะลงทุนในกองทุนรวมต่างประเทศ คือ SPDR Gold Trust เพียงกองทุนเดียว ซึ่งเน้นลงทุนในทองคำแท่งเพื่อสร้างผลตอบแทนของกองทุนหลังหักค่าธรรมเนียมและค่าใช้จ่ายในการจัดการทั้งหมดของกองทุนให้ใกล้เคียงกับผลตอบแทนของราคาทองคำ โดยเฉลี่ยในรอบปีบัญชีไม่น้อยกว่า 80% ของมูลค่าสินทรัพย์สุทธิของกองทุนหรือตามอัตราส่วนที่สำนักงานคณะกรรมการกำกับหลักทรัพย์และตลาดหลักทรัพย์ ( ก.ล.ต.) จะประกาศกำหนด ซึ่งบริษัทจัดการได้ทำการซื้อขายหน่วยลงทุนในตลาดหลักทรัพย์ของประเทศสิงคโปร์ 
"กองทุนดังกล่าว เหมาะกับเงินลงทุนของผู้ลงทุนที่ต้องการลงทุนเพื่อกระจายความเสี่ยง จัดสรรพอร์ตการลงทุน และแสวงหาโอกาสรับผลตอบแทนเทียบเคียงกับการลงทุนในทองคำระยะยาว"น.ส.วิภารัตน์ กล่าว